  Виталий Пронин Солэн ужаз, 21-тӥ-22-тӥ январе, пыриськизы 728 делегатъёс но 2 сюрслэсь ятыр куноос: улосъёсысь Правительствоослэн ёзчиоссы, политологъёс, журналистъёс. Туэ «Огъя Россия» басьтӥське выль проектъёс борды, соос пӧлын: «Пичи городъёсысь паркъёс» - 250 сюрслэсь ичи улӥсьёсын городъёсысь паркъёсты выльдон, «Интыысь культурая юрт» - гуртъёсысь но 50 сюрслэсь ӧжытгес улӥсьёсын городъёсысь культурая юртъёсты выльдон, «Пичи городъёсысь театръёс» - пичи городъёсысь ялан ужась труппаен театръёслы юрттэт сётон но мукетъёсыз.Йылпумъянъёс лэсьтэмын партилэн берло 5 ар ӵоже ужамезлы, дунъет сётэмын Кун Думаысь «Огъя Россия» фракцилэн нырысетӥ толэзьёссэ ужамезлы, озьы ик чакламын азьланьын быдэстоно ужпумъёс. Доклад лэсьтӥз партилэн кивалтӥсез Дмитрий Медведев. Верамын вал: партилэсь быръёнъёсы мынон программазэ, бырйисьёслэсь куронъёссэс, Россилэн Президентэзлэсь май указъёссэ но Федерация Кенешлы вазиськонъёссэ быдэсъян «Огъя Россия» понна «сюрес карта» выллем луизы. Улонэ пыӵатӥськизы пӧртэм пумо проектъёс.Кылсярысь, «Калык контроль» проектлы луыса кылем арын 2 сюрслэсь ятыр рейдъёс ортчытэмын, вуз карон интыосысь кӧня ке сю пумо урод сиён-юонъёс шараямын, кӧня ке дасо адями кыл кутон улэ кыскемын. Табере выль проект пыӵатӥськоз - «Честная цена», со улсын чакласа возиськозы дунъёс.«Огъя Россия» партилэн ёзчиосыз лыдъяло: сюрес сётоно асьме вуз поттӥсьёслы - Россиысь фермеръёслэн сиён-юонъёссы али туж шуген шедё вуз карон центръёсысь ӝажыос вылэ. Талэсь вазенгес кылдытэмын вал асьме ужбергатӥсьёслы юрттэт сётонъя нимысьтыз проект - гуртъёсысь 15 сюрс фермеръёс грант басьтыны быгатӥзы. 6 ар талэсь азьло «Огъя Россия» ик ужпум пуктӥз нылпи садъёсы ватсаса интыос усьтыны, озьы 3 ареслэсь бадӟым нылпиос пӧлын садэ черодъёс кулэсмизы.Туэ «Огъя Россия» басьтӥське выль проектъёс борды, соос пӧлын: «Пичи городъёсысь паркъёс» - 250 сюрслэсь ичи улӥсьёсын городъёсысь паркъёсты выльдон, «Интыысь культурая юрт» - гуртъёсысь но 50  сюрслэсь ӧжытгес улӥсьёсын городъёсысь культурая юртъёсты выльдон, «Пичи городъёсысь театръёс» - пичи городъёсысь ялан ужась труппаен театръёслы юрттэт сётон но мукетъёсыз.Азинтӥськыны кулэ вань удысъёс: тазалыкез утён но дышетон, наука но гурт удыс... Мар кароно со понна? Та сярысь вераськизы-кенешизы 7 площадкаосын.Съездын эскеремын мукетыз ужпум - командаез юнматон. Партилэн улосъёсысь ёзъёсаз вазенгес ортчизы быръёнъёс. Ог куиньмос люкетаз секретарьёс воштӥськизы. Шуэмын: партие тросгес адямиосты кысконо. Партиен кивалтыны матысь 5 арлы выльысь оскемын Дмитрий Медведевлы, Вылӥ кенешезлэн тӧроез нош ик луиз Борис Грызлов, Генеральной Советэныз но кивалтоз Сергей Неверов ик. Зэм, Генеральной Советэ пыремъёс пӧлысь ӝыныез - выль адямиос. Отын табере 30 процентэз - партилэн интыосысь ёзчиосыз, вазен 20 процентэз гинэ вал.Элина Кумачёва Туспуктэм: Михаил Джапаридзе/ТАСС  